Әсә кешенең дә ҡыҙы өсөн күңеле күптән һыҙлай ине. Ана, класташ ҡыҙҙары йә гөрләтеп донъя көтә, бала үҫтерә, йә уҡыу йорттарында белем ала. Быға бер нәмә лә кәрәкмәй. Һатыусы эшенә лә көсләп алып барып төшөрҙө бит. Сөнки еткән ҡыҙҙың өйҙә ятыуынан кешеләрҙән оят була башлағайны. Әнисә эшен яратмаһа ла, ата-әсәһенең һүҙенән үтә алмай магазинға эшкә сығырға мәжбүр булды.